HASSAN DAUDI Na MITANDAO HATA miezi saba haijapita tangu alipoingia bungeni, lakini
mwakilishi huyu wa wananchi wa Minnesota kupitia Chama cha Republic, bibiye
Ilhan Omar, amekuwa mwiba mchungu kwa Rais wa Marekani, Donald Trump. Haya
yanakuja wakati ikiwa imebaki miezi michache kuelea Uchaguzi Mkuu wa mwakani,
ambapo Rais Trump anakabiliwa na kibarua cha kumaliza awamu ya pili madarakani
baada ya ile ya kwanza ya miaka minne. Unaweza
kujiuliza kwanini mwanamke huyo anaweza kumpasua kichwa Rais Trump? Jibu ni
kwamba kitendo cha Ilhan kukulia Minessota ni tatizo kubwa endapo wananchi wa
eneo hilo watamuunga mkono na kumpa kisogo Rais Trump katika uchaguzi wa
mwakani. Ni kwa sababu
eneo hilo linasifika kwa kuwa na wakazi wengi wenye asili ya Somalia na kwa
sababu hiyo, limepewa jina jipya na wananchi wa Marekani, likifahamika kwa jina
la ‘Mogadishu Ndogo.’ Hiyo ni baada
ya kile kilichotokea siku chache zilizopita, ambapo Rais Trump alimshambulia
kwa maneno mbunge huyo, kauli ambazo zilitafsiriwa kuwa ni za kibaguzi. Wengi
wanatambua kuwa Ilhan amekuwa mkosoaji mkubwa wa utawala wa Rais Trump tangu
alipoingia madarakani kuiongoza Minnesota kupitia Uchaguzi wa mwaka huu,
akijitambulisha kwa jina la ‘tatizo kwa Rais (Trump)’. Alichokisema
Rais Trump, ambacho ndicho kilichoibua sekeseke lililopo sasa, ni kwamba Ilhan
mzaliwa wa Somalia, na wabunge wengine wanne wa Republican, akimaanisha
Alexandria Ocasio-Cortez wa New York, Ayanna Pressley (Massachusetts) na Rashida
Tlaib (Michigan) wanapaswa kurejea kwao, maeneo aliyoyataja kuwa yamejaa
matukio ya kihalifu. Kati ya hao,
Ilhan alikuwa wa kwanza kujibu mapigo, akisema kauli ya kiongozi wao huyo wa
nchi ni ishara ya vitendo vya ubaguzi na inapaswa kupigwa vita kwa kuwa
walichaguliwa na wananchi kuingia bungeni. Aidha,
Jumatano ya wiki hii, Rais Trump akiwa North Carolina, hakuweza kujizuia kutoa
kauli iliyoonekana wazi kuwa ni ya chuki dhidi ya Ilhan, akimtaja kuwa ni mdau
wa kikundi cha kigaidi cha Al Qaeda.  Huenda
unajiuliza sababu ya Rais Trump kumganda mwanamke huyo. Japo ni ngumu
kuthibitisha, lakini wengi wanaamini kuwa ni kwa sababu Ilhan ndiye mwanamke
pekee kati ya wale wanne, aliyezaliwa nje ya Marekani. Kilichomfanya
mwanamke huyo kuwa Marekani leo hii, hata kuingia bungeni ni kukimbia vita za
wenyewe kwa wenyewe nchini kwao, Somalia. Lakini pia,
wachambuzi wa sisasa za kimataifa wanatambua wazi kwamba kinachomfanya Ilhan
kuwa adui mkubwa mbele ya wapambe wa Rais Trump ni kauli zake juu ya Iran, moja
kati ya mataifa yanayoungwa mkono na Marekani. Akiwa muumini
mzuri wa Dini ya Kiislamu, mara nyingi amekuwa akitumia kurasa zake za mtandao
wa Twitter kuonesha kutofautiana na sera zote za Marekani zinazoliunga mkono
Taifa la Iran.  Kulithibitisha
hilo, ni kile alichowahi kukieleza katika akaunti yake ya mtandao wa kijamii wa
Tweeter mwanzoni mwa mwaka 2012, alipoandika: “…Allah (Mungu) wazindue watu kwa
uovu unaofanywa na Israel.” Licha ya
kwamba aliomba msamaha baadaye, kauli yake ya kuwa wanasiasa wengi wanaounga
mkono kila kinachofanywa na siasa, huvutwa na ushawishi wa fedha na si kweli
kwamba wana mapenzi dhidi ya nchi hiyo, inaonesha wazi kuwa Ilhan ni adui wa
sera za chuki dhidi ya Israel, jambo ambalo moja kwa moja linamfanya kuwa adui
wa Rais Trump. Lakini pia,
ukiliweka kando hilo la Israel, unaweza kuona chanzo cha Rais Trump kumchukia
mwanasiasa huyo ni kikundi cha ugaidi cha Al Qaeda.  Tuanzie na
kile alichokisema katika Baraza la kujadili uhusiano wa Marekani na mataifa ya
Kiislamu, ambapo Ilhan alilizungumzia tukio la shambulio la kigaidi la Septemba
11 na kauli yake kutajwa kuunga mkono kile kilichofanyika. Anasema: “Watu
fulani wamefanya kitu (kizuri).”  Wengi kati ya
wafuasi wa Rais Trump, ambao moja kwa moja ni maadui wa Al Qaeda, wanaamini mwanasiasa
huyo ni mdau wa magaidi na wala hakuumizwa na tukio hilo lililopoteza maisha ya
watu takribani 3,000. Hata hivyo,
wakati Rais Trump akimuona Ilhan kuwa adui, ieleweke kuwa wapo wanaomuunga
mkono mwanamke huyo mwenye umaarufu mkubwa kwa uhasimu wake na kiongozi huyo. Wakati huo
huo, miongoni mwa wanaomuona Ilhan kuwa wa maana zaidi kuliko Rais Trump ni
mgombea anayepewa nafasi kubwa ya kuukwaa urais wa Marekani katika Uchaguzi wa
mwakani kupitia Chama cha Democratic, Bernie Sanders, ambaye anamtaja bila woga
kiongozi huyo wa nchi kuwa ni mbaguzi. Sambamba na
Sanders, Seneta wa California, Kamala Harris, anamuona Rais Trump kuwa ni
mwenye nia ya kuligawa taifa hilo lenye nguvu kubwa kiuchumi duniani, kile
ambacho pia kimetajwa na Seneta wa Massachusetts, Elizabeth Warren. Changamoto
kubwa aliyonayo Rais Trump ni kwamba bado si wengi kati ya wanasiasa wa chama
chake, Republicans, waliotayari kujitosa moja kwa moja katika uhasimu wake na
mwanasiasa huyo wa kike. SAFARI
YA ILHAN OMAR KISIASA Mwanasiasa
huyu wa nchini Marekani alizaliwa Oktoba 4, 1981 nchini Somalia. Alizaliwa
katika mji wa Mogadishu na kulelewa Baydhabo, Somalia. Baada ya vita
kuzuka nchini Somalia mwaka 1991, familia yake ilitoroka na kukimbilia katika
kambi ya wakimbizi nchini Kenya. Alifuzu
katika Chuo Kikuu cha North Dakota State, alikokuwa akisomea Sayansi ya Siasa
na masuala ya kimataifa, mwaka 2011. Ilhan
alichaguliwa kupitia Chama cha Democtratic, mwaka 2016, kuwa mwakilishi katika
Bunge la Wawakilishi Jimbo la Minnesota, na kuweka historia ya kuwa mbunge wa
kwanza wa raia wa Marekani, mzaliwa wa Somalia kuchaguliwa kwenye nafasi za
uongozi Marekani. Mwanamke huyu
jasiri, ni mkurugenzi wa sera na miradi ya mtandao wa wanawake. Na sasa
amechaguliwa katika Bunge la Wawakilishi nchini Marekani. Anaeleza kuwa
kuna umuhimu mkubwa na kwamba inaleta matumaini kuwa mwanamke wa jamii ya
Kisomali, anayevaa hijjab kuapishwa akiwa ameshikilia msahafu au Qur-an kubwa.